Ohotskas jūra - Vikipēdija

# Ohotskas jūra

### Vikipēdijas raksts

Ohotskas jūra
Platība: | 1 603 000 km2
Garums: | km
Platums: | km
Maks. dziļums: | 3 521 m
Valstis un citas teritorijas: | Japāna Krievija
Pilsētas: | Magadana

Ohotskas jūra – Klusajam okeānam piederīga jūra. Nosaukta Ohotskas vārdā - Ohotska bija pirmā krievu apdzīvotā vieta jūras krastā.

Vidējais dziļums - 971 metrs. Tilpums - ap 1 365 000 km³. Virsējā ūdens slāņa sāļums - 32,8 ‰, temperatūra ziemā -1,8 - 2°С, vasarā -1,5-15° С. Plūdmaiņu augstums Šeļihova līcī sasniedz pat 12 metrus, kamēr pie Sahalīnas krastiem tikai 0,8 metri. Jūras rietumu daļa ir salīdzinoši sekla, atrodas uz kontinentālā šelfa. Dziļākā ir rietumu daļa pie Kuriļu salām - Kuriļu lielieplaka. Lielākā daļa jūras atrodas uz kontinentālā tipa Zemes garozas.

Vienīgā centrālās daļas sala - nelielā Jonas sala. Austrumu daļā ir arī Šantaru salas, savukārt ziemeļos tālāk sauszemē ietiecas Šeļihova līcis ar pagarinājumu - Penžinas līci.

Jūrā notiek zvejniecība. Ziemā navigācija apgrūtināta vai neiespējama ledus segas dēļ - lielāko daļu jūras no oktobra līdz maijam klāj ledus. Ohotskas jūra aizsalst tāpēc, ka tās ūdeni mazāk sāļu padara lielā Amūras upe un līdz ar to ūdens sasalst pie augstākas temperatūras. Jūrai raksturīgas arī biežas miglas, vētras.

Aukstā kara laikā ASV kara flotei vairākkārt izdevās pieslēgties Ohotskas jūrā izvietotajiem sakaru kabeļiem. 1983. gadā PSRS virs Ohotskas jūras notrieca Dienvidkorejas pasažieru lidmašīnu.

### [izmainīt šo sadaļu] Robeža

Ziemeļos un rietumos atrodas Krievijas teritorija - Habarovskas novads un Magadanas apgabals. Austrumos atrodas Krievijai piederošā Kamčatkas pussala un Kuriļu salas. Dienvidos - Japānai piederošā Hokaido sala. Dienvidaustrumos - Sahalīna. Ar dienvidos esošo Japāņu jūru savieno Laperūza šaurums starp Sahalīnu un Hokaido, kā arī Tatāru šaurums starp Sahalīnu un Āziju.

Saturs iegūts no "http://lv.wikipedia.org../../../o/h/o/Ohotskas_j%C5%ABra.html"

Kategorijas: Klusais okeāns | Jūras

##### Views

- Raksts
- Diskusija
- Pašreizējā versija

##### Meklēt

##### Citās valodās

- Dansk
- Deutsch
- Eesti
- English
- Español
- فارسی
- Français
- 한국어
- Italiano
- Magyar
- Nederlands
- 日本語
- Norsk (bokmål)
- Polski
- Português
- Русский
- Slovenčina
- Српски / Srpski
- Suomi
- Svenska
- Türkçe
- Українська
- 中文